Om ’n leier te wees, is nie ’n taak wat net aan ’n uitgelese groep opgedra word nie.
God roep elkeen om in sekere situasies verantwoordelikheid te neem. Om ’n leier in die kerk te wees, stel egter dikwels sy eie uitdagings, en dit is waar Kragtige kerkgroei inkom.
Hierdie boek gee vir leiers leiding oor spanwerk, die voorbeeld wat jy stel, transformasie, en vele meer. Dit gee ook raad aan gemeentelede oor hoe hulle hulle leraar kan ondersteun in sy of haar taak. Die hoofstukke sluit af met besprekingsvrae om die beginsels prakties te bespreek en uit te voer.
Kragtige kerkgroei, wat ook persoonlike getuienisse van kerkgroei bevat, sal gemeenteleiers sowel as gemeentelede toerus om saam te werk tot God se eer en verheerliking.
Leierskap en roeping
God het elke mens met ’n doel geskape en daarom het elkeen
van ons ’n spesifieke verantwoordelikheid. Hy het ’n plan met
elkeen van ons en Hy wil ons gebruik om dinge hier op aarde te
laat gebeur. Dit beteken dat die Here ons as leiers geskape het
en elkeen van ons vir ’n spesifieke doel wil gebruik. Daarom is
dit belangrik dat ons elkeen moet besef dat ons ’n leier is. Party
mense dink hulle is slegs leiers as hulle ’n spesiale posisie het
en deur mense raakgesien word. Tog roep die Here elke mens
om iets in sy groot plan te doen. Hy sien ons as leiers wat die
verantwoordelikheid het om leiding te neem en dinge in ’n se-
kere rigting te stuur. Dit maak nie saak of ons leiers is van groot
groepe mense of klein groepies nie – as ons ’n taak het, is ons
leiers, want ons kan die meeste dinge nie op ons eie doen nie.
Ons moet ander mense betrek en inspireer om saam te werk.
Juis dít is die definisie van ’n leier. So is ’n ma ’n leier in haar
huis en ’n pa byvoorbeeld in die huwelik. As jy in enige aksie of
werk mense moet inspireer en aanmoedig om ’n taak uit te voer,
is jy ’n leier. As jy ’n klein of ’n groot groep van een plek na ’n
volgende plek moet beweeg, is jy ’n leier.
Soms bevind ons ons in situasies waar mense na ons kyk vir
leiding terwyl ons nie daarvoor gereed of opgewasse is nie.
You're reviewing: Kragtige Kerkgroei (Sagteband)
12 Sleutels Tot Geestelike Groei (Sagteb…
Dirkie Van Der Spuy & And…